དུས་དེབ་དབུ་འབྱེད་མཁན་སྐལ་བཟང་འཇིག་མེད་ལགས་ཀྱིས་དུས་དེབ་དེ་འདྲ་ཞིག་བཏོན་པའི་དམིགས་ཡུལ་སྐོར་ལ།དེང་སང་འཛམ་གླིང་ཡོངས་ནས་པར་ལེན་སྒྱུ་རྩལ་ལ་དོ་སྣང་ཇེ་ཆེར་འགྲོ་བཞིན་པའི་སྐབས་འདིར།བོད་ཀྱི་པར་ལེན་སྒྱུ་རྩལ་བ་ཚོར་རང་གི་སྒྱུ་རྩལ་གྱི་ལམ་ནས་བླངས་པའི་པར་རིས་བརྩམས་ཆོས་དག་སྤྱི་ཚོགས་ལ་སྟོན་སའི་སྡིངས་ཆ་ཞིག་དགོས་པར་མཐོང་བ་དང་།གཉིས་ནས་ང་རང་ལ་མཚོན་ན༧གོང་ས་མཆོག་དང་བོད་མིའི་སྒྲིག་འཛུགས་ཀྱི་དཀའ་དྲིན་ལ་བརྟེན་ནས་ཤེས་ཡོན་ཞིག་ཐོབ་པ་ཡིན་སྟབས།རང་གིས་དེ་དག་ལ་དྲིན་ལན་ཞིག་འཇལ་འདོད་དུས་རང་གི་ཆེད་ལས་དང་འཚམ་པའི་པར་ལེན་སྒྱུ་རྩལ་གྱི་ལམ་ནས་བོད་ཀྱི་ད་ལྟའི་གནས་བབ་དང་ལོ་རྒྱུས་སོགས་གསལ་སྟོན་ཐུབ་པར་དམིགས་ནས་དུས་དེབ་འདི་དབུ་འབྱེད་བྱས་པ་ཡིན།ཞེས་བརྗོད་སོང་།